Diari Oficial de la Generalitat Valenciana


Sumari del DOGV 5871, del 16-10-2008 (2008/11333)

Informació pública del projecte de reparcel·lació en execució del Programa d'Actuació Integrada per al Desenvolupament de la Unitat d'Execució Única del Sector S-27 La Coronelita, sòl turístic residencial del Pla General Municipal d'Ordenació de Torrevieja.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11167


Data del document
:   22-09-2008

Organisme emissor
:   AIU Sector 27 la Coronelita del PGMOU de Torrevieja

Tipus de document
:   Informació Pública

Descriptors 

:   * Torrevieja
    * empresa privada
    * pla d'urbanisme

Informació pública del projecte de reparcel·lació en execució del Programa d'Actuació Integrada per al Desenvolupament de la Unitat d'Execució Única del Sector S-27 La Coronelita, sòl turístic residencial del Pla General Municipal d'Ordenació de Torrevieja. [2008/11055]  
L'Agrupació d'Interés Urbanístic del Sector 27 La Coronelita, amb CIF G-53497582, de conformitat amb l'article 169.5 de la Llei 16/2005, de 30 de desembre, Urbanística Valenciana, ha formulat projecte de reparcel·lació en execució del Programa d'Actuació Integrada per al Desenvolupament de la Unitat d'Execució Única del Sector S-27 La Coronelita de Torrevieja, aprovat per acord de l'Ajuntament en Ple, en sessió ordinària celebrada el 14 d'agost de 2001, i amb resolució d'aprovació definitiva de l'expedient d'homologació i pla parcial per part de la Conselleria de Territori i Habitatge amb data 18 de gener del 2006.  
L'Agrupació d'Interés Urbanístic del Sector 27 La Coronelita té la condició d'agent urbanitzador dels terrenys inclosos dins de l'esmentada unitat d'execució, després de la cessió de la dita condició aprovada per l'Ajuntament de Torrevieja mitjançant Acord plenari de 14 d'agost de 2001.  
El dia 6 de juny de 2007, es va presentar davant de l'Ajuntament de Torrevieja l'esmentat projecte que va ser també protocol·litzat pel notari de Torrevieja, Miguel Ángel Robles Perea, que té les oficines al carrer del Caballero de Rodes, 43-45, 3r de Torrevieja.  
Durant un mes, comptat des de la publicació de l'anunci del tràmit d'informació pública del projecte de reparcel·lació en el Diari Oficial de la Comunitat Valenciana, qualsevol persona té dret a consultar este projecte, juntament amb la certificació del Registre de la Propietat de domini i càrregues, ja siga a les dependències municipals, de dilluns a divendres, de 09.00 a 14.00 hores, o a la mencionada notaria (en horari de 10.00 a 13.00 hores) i on podrà obtindre, a costa seua, còpia de l'acta de protocol·lització. Així mateix este termini és hàbil per a la presentació d'al·legacions davant de l'Ajuntament i per a formular requeriments a esta agrupació a fi de dirimir controvèrsies.   
Cosa que es fa pública perquè en prengueu coneixement i en compliment del que disposen els articles 177 de la Llei 16/2005 i 416 del reglament aprovat pel Decret 67/2006, de 12 de maig.  
Torrevieja, 22 de setembre de 2008.- El president: Antonio Costa Ruiz.